Frú Berglaugu á horni Smiðjustígs og Laugavegar ( þar sem áður var Skarthúsið ) : Fallegt kaffihús . Einstaklega vel heppnaðar innréttingar , kurteisar og skemmtilegar starfsstúlkur og fjölbreyttur matseðill . 70 ’ s matur í hádeginu . Gott pláss , stór borð , hátt til lofts og vítt til veggja . Góð og gamaldags ‘ dönsk ’ stemmning á notalegum stað . Skóvinnustofu Halldórs Guðbjörnssonar á Hrísateigi 19 : Frábær skósmiður sem gerir vel við skóna þína og er ekki lengi að því . Þér er óhætt að skreppa til Halldórs með skóna . Hann skilar þeim heilum , fallegum og vel pússuðum og það sem betra er … hann okrar ekki á þér . Stútfull af ilmandi ferskum kryddjurtum , grænmeti og kjúkling með hressandi chili-keim . Algjörlega í uppáhaldi á köldum febrúardögum . Litað dagkrem sem er líka til í fallegum ljósum litum fyrir fölar skvísur og gerir kraftaverk fyrir þurra , líflausa húð . Lætur þig líta út eins og nýútsprungin – og óförðuð - rós ! Kjólunum frá Helicopter Við elskum fallegu hönnunina hennar Helgu Lilju undir merkinu Helicopter . Sætir , sexý , þröngir , víðir , stuttir kjólar sem henta á allar pjattrófur , meira að segja þær óléttu . Kvikmyndin Black Swan er vel bíóferðarinnar virði . Myndin , sem er eftir leikstjórann Darren Aronofsky er bæði verulega falleg áhorfs og einstaklega „ krípí “ og þú verður pottþétt með gæsahúð í nokkra daga þegar þú lítur í spegilinn . Rauðvínsglasi á Rósenberg Ertu komin / nn með leið á Boston og Bakkus og langar að setjast niður í næði og spjalla við vinina ? Kaffi Rósenberg á Klapparstíg er afskaplega kósý staður þar sem bæði er hægt að fá sér mat og drykk og ekki spillir fyrir að þar er oft „ live “ tónlist á kvöldin .